Skujuotiniai

Azijiniai skujuočiai (Manis)
 Afrikiniai medžių skujuočiai (Phataginus)
 Afrikiniai žeminiai skujuočiai (Smutsia)

Skujuotiniai (Pholidota) – žinduolių (Mammalia) būrys.

 Išvaizda 
Savo forma panašūs į šarvuočius ir skruzdėdas, o kūną dengia vienas ant kito užeinantys keratininiai žvynai, kurie veikia kaip šarvas ar maskuotė. Kūno ilgis, priklausomai nuo rūšies (neįskaitant uodegos), – nuo 30 cm iki 90 cm, suaugusių uodega nuo 26 cm iki 70 cm ilgio. Svoris nuo 5 kg iki 35 kg. Pavojaus atveju gali susivynioti į kamuolį taip, kad būtų ištisai dengiamas žvynų, kurie tarnauja kaip šarvai. Skujuočiai dantų neturi: grobį (skruzdėles ir termitus) jie renka liežuviu, o maistą sutrina stiprūs skrandžio raumenys. Primityvūs požymiai: penkiapirštės galūnės, ilga labai raumeninga uodega, menkai išsivysčiusios smegenys, difuzinė placenta. Turi stiprius priekinių galūnių nagus.

 Paplitimas ir buveinės 
Aptinkami įvairiose buveinėse, nuo miškų iki savanų Užsachario Afrikoje išskyrus jos pietinę ir šiaurės rytinę dalį, bei Pietryčių Azijoje. Kai kurie skujuočiai gerai laipioja medžiais, kabindamiesi už šakų ne tik dideliais nagais, bet ir kibia uodega, kuri kartais būna ilgesnė už kūną.

 Pavojai 
Skujuočių mėsa Kinijoje, Vietname, yra tradicinių kinų ir vietnamiečių virtuvių delikatesas, o jų žvynai naudojami tradicinėje kinų ir tradicinėje vietnamiečių medicinoje.rainforest-rescue.org / Petition: Take pangolins off the menu now!independent.co.uk / Pangolins still under threat despite China ban on eating wild animals amid coronavirus outbreak, campaigners say Animal’s scales are used to make medicine, while their meat is considered a delicacy | Zoe Tidman, 29 February 2020 Dėl to ausytasis skujuotis (Manis pentadactyla) tapo ypač retas, jo savaiminis paplitimo arealas užima didelę Kinijos dalį.iucnredlist.org / Chinese Pangolin

 Koronavirusas 
Publikacijoje, skelbtoje 2020 m. kovo 26 d. periodiniame mokslo žurnale „Nature“, teigiama, kad virusas SARS-CoV-2 yra susijęs su koronavirusu malajinių skujuočių (Manis javanica) populiacijoje, bet nei įrodo, nei paneigia, kad šie gyvūnai yra šio viruso tarp žmonių tiesioginiai platintojai.nature.com / Identifying SARS-CoV-2 related coronaviruses in Malayan pangolins | Tommy Tsan-Yuk Lam, Marcus Ho-Hin Shum, Hua-Chen Zhu, Yi-Gang Tong, Xue-Bing Ni, Yun-Shi Liao, Wei Wei, William Yiu-Man Cheung, Wen-Juan Li, Lian-Feng Li, Gabriel M. Leung, Edward C. Holmes, Yan-Ling Hu & Yi Guan | Published: 26 March 2020nationalgeographic.com / Trafficked pangolins can carry coronaviruses closely related to pandemic strain Scientists and advocates say this new research is yet another reason to crack down on the illegal trade in these scaly mammals | Rachael Bale, PUBLISHED March 26, 2020

 Taksonomija 
Skujuočių (Manidae) šeimoje išskiriamos 3 gentys, 2 pogentės, kuriose yra 8 rūšyspangolins.org / 8 Pangolin Species zsl.org / Species of pangolins:
 Manis Linnaeus, 1758 – Azijinių skujuočių gentis:
 Manis Linnaeus, 1758 pogentė:
 Manis crassicaudata Gray, 1827 – Indinis skujuotis
 Manis pentadactyla Linnaeus, 1758 – Ausytasis skujuotis
 Paramanis Pocock, 1924 pogentė:
 Manis culionensis de Elera, 1895 – Palavaninis skujuotis. Pav.
 Manis javanica Desmarest, 1822 – Malajinis skujuotis

 Phataginus Rafinesque, 1821 – Afrikinių medžių skujuočių gentis:
 Manis tetradactyla (Linnaeus, 1766) – Ilgasis skujuotis
 Manis tricuspis (Rafinesque, 1821) – Laipiojantysis skujuotis

 Smutsia Gray, 1865 – Afrikinių žeminių skujuočių gentis:
 Manis gigantea (Illiger, 1815) – Gigantinis skujuotis
 Manis temmincki (Smuts, 1832) – Teminko skujuotis

 Šaltiniai 

 Nuorodos 
 savepangolins.org / WHat is a pangolin?
 britannica.com / Pangolin
 youtube.com / Eye of the Pangolin. Official Film. The search for an animal on the edge. | Pangolin. Africa, 2019-05-18
 youtube.com / Guardians of the Pangolin: The fight to save the world’s most trafficked animal, 2015-11-17
 youtube.com / Nigerians Fight to Protect the World’s Most Trafficked Mammal | National Geographic, 2019-06-04
 cell.com / Probable Pangolin Origin of SARS-CoV-2 Associatedwith the COVID-19 Outbreak | AuthorsTao Zhang, Qunfu Wu, Zhigang Zhang
 nature.com / Mystery deepens over animal source of coronavirus. Pangolins are a prime suspect, but a slew of genetic analyses has yet to find conclusive proof. | by David Cyranoski, 2020-02-26

Kategorija:Skujuočiai